
ЧӐВАШ РЕСПУБЛИКИН
САККУНӖ

ЧӐВАШ РЕСПУБЛИКИН 
"ЧӐВАШ РЕСПУБЛИКИН ОБЩЕСТВО ПАЛАТИ
ҪИНЧЕН" САККУННЕ УЛШӐНУСЕМ 
КӖРТЕССИ ҪИНЧЕН

Чӑваш Республикин Патшалӑх Канашӗ
2021 ҫулхи пуш уйӑхӗн 18-мӗшӗнче
йышӑннӑ

1 статья 
Чӑваш Республикин "Чӑваш Республикин Общество палати ҫинчен" 2011 ҫулхи пуш уйӑхӗн 1-мӗшӗнчи 6 №-лӗ саккунне (Чӑваш Республикин Патшалӑх Канашӗн ведомоҫӗсем, 2011, 89 №; 2012, 92 № (I том); Чӑваш Республикин Саккунӗсен пуххи, 2013, 11 №; 2014, 5, 11 №-сем; 2016, 10 №; 2017, 7 №; "Республика" хаҫат, 2019, ҫу уйӑхӗн 15-мӗшӗ; 2020, пуш уйӑхӗн 18-мӗшӗ) ҫакӑн пек улшӑнусем кӗртес:
1) 6 статьяра:
а) 5-мӗш пая ҫакӑн пек ҫырса 7-мӗш пункт хушса хурас:
"7) коммерцисӗр организаци Общество палатин йышне кӗртме тӑратнӑ гражданин тӗлӗшпе судпа айӑпланни пурри (ҫукки) тата (е) уголовлӑ йӗркепе хӗсӗрленӗ факт пулни е тата ята тавӑрмалли сӑлтавсем тӑрӑх уголовлӑ хӗсӗрлеве пӑрахӑҫлани ҫинчен калакан справка, ӑна шалти ӗҫсен сферинче патшалӑх политикине хатӗрлесе тытса пырас тата ӑна нормативлӑ право тӗлӗшӗнчен йӗркелесе тӑрас енӗпе ӗҫлекен федерацин ӗҫ тӑвакан власть органӗ палӑртнӑ йӗркепе тата формӑпа параҫҫӗ.";
ӑ) 8-мӗш пайӑн иккӗмӗш абзацӗнче "1–6-мӗш пунктсенче" сӑмахсене кӑларса пӑрахас;
2) 8 статьян 2-мӗш пайӗн 1-мӗш пунктне ҫакӑн пек ҫырса хурас:
"1) Раҫҫей Федерацийӗн Президенчӗ, Раҫҫей Федерацийӗн сенаторӗсем, Раҫҫей Федерацийӗн Федераци Пухӑвӗн Патшалӑх Думин депутачӗсем, Раҫҫей Федерацийӗн Правительствин членӗсем, судьясем, Раҫҫей Федерацийӗн патшалӑх должноҫӗсене йышӑнакан ытти ҫынсем, федерацин патшалӑх службин должноҫӗсене, Чӑваш Республикин патшалӑх должноҫӗсене йышӑнакан ҫынсем, Раҫҫей Федерацийӗн ытти субъекчӗсен патшалӑх влаҫӗн саккунсем кӑларакан (представительлӗ) органӗсен депутачӗсем, Раҫҫей Федерацийӗн ытти субъекчӗсен патшалӑх должноҫӗсене йышӑнакан ытти ҫынсем, Чӑваш Республикин патшалӑх граждан службин должноҫӗсене, Раҫҫей Федерацийӗн ытти субъекчӗсен патшалӑх граждан службин должноҫӗсене, муниципалитет службин должноҫӗсене йышӑнакан ҫынсем, ҫавӑн пекех муниципалитет должноҫӗсене йышӑнакан ҫынсем;";
3) 23 статьяра:
а) 2-мӗш пая ҫакӑн пек ҫырса хурас:
"2. Общество палатин аппарачӗ Чӑваш Республикин патшалӑх учрежденийӗ шутланать, унӑн Чӑваш Республикин Патшалӑх гербне ӳкернӗ тата хӑйӗн ятне палӑртнӑ пичет пур.";
ӑ) 21-мӗш пайӑн виҫҫӗмӗш абзацӗнче "Чӑваш Республикин ӗҫ тӑвакан влаҫӗн Чӑваш Республикин Пуҫлӑхӗн тата Чӑваш Республикин Министрсен Кабинечӗн ӗҫ-хӗлне тивӗҫтерес енӗпе ӗҫлекен органӗн" сӑмахсене "Чӑваш Республикин ӗҫ тӑвакан влаҫӗн Общество палатин аппарачӗн йӗркелӳҫин ӗҫ-хӗлне тата полномочийӗсене пурнӑҫлакан органӗн" сӑмахсемпе улӑштарас.

2 статья
1. Ҫак Саккун ӑна официаллӑ йӗркепе пичетлесе кӑларнӑ кун хыҫҫӑн вунӑ кун иртсен вӑя кӗрет.
[bookmark: _GoBack]2. Чӑваш Республикин "Чӑваш Республикин Общество палати ҫинчен" 2011 ҫулхи пуш уйӑхӗн 1-мӗшӗнчи 6 №-лӗ саккунӗн (ҫак Саккунпа улшӑнусем кӗртнӗ) 6 статйин 5-мӗш пайӗн положенийӗсемпе Чӑваш Республикин Общество палатине йӗркеленӗ май пуҫланнӑ право хутшӑнӑвӗсем тӗлӗшпе усӑ кураҫҫӗ, ӑна йӗркелес ӗҫ ҫак Саккун вӑя кӗнӗ кун хыҫҫӑн пуҫланнӑ.

